Κατασκευή πινάκων πρότυπων διατομών υποστυλωμάτων από οπλισμένο σκυρόδεμα για σχεδιασμό νέων κατασκευών με μη γραμμικές μεθόδους
Creators: name: Τσακνάκης, Γεώργιος Φωτίου
Publisher: name: Aristotle University of Thessaloniki
Year: 2018
Subjects: Πίνακες
Υποστυλώματα
Σχεδιασμός
Tables
Columns
Design

description: Στο πλαίσιο της μεταπτυχιακής αυτής εργασίας κατασκευάστηκαν πίνακες για πρότυπες διατομές υποστυλωμάτων από οπλισμένο σκυρόδεμα, που δίνουν στοιχεία για τη συνήθη διαστασιολόγηση υποστυλωμάτων κατασκευών αλλά και στοιχεία που μπορούν να χρησιμοποιηθούν σε μη γραμμικές αναλύσεις για υποστυλώματα. Στο πρώτο κεφάλαιο, γίνεται μία πολύ σύντομη αναδρομή στην εξέλιξη του σχεδιασμού κατασκευών από τα μέσα του 18ου αιώνα έως σήμερα. Στο δεύτερο κεφάλαιο, γίνεται βιβλιογραφική αναφορά και περιγραφή των στοιχείων που μελετώνται στο πλαίσιο της εργασίας (και όχι μόνο), βάσει των Ευρωκωδίκων που είναι σε ισχύ σήμερα για τις κατασκευές στην Ελλάδα, αλλά και βάσει αναλυτικών μοντέλων ερευνητών ή άλλων διεθνών κανονισμών. Στο τρίτο κεφάλαιο περιγράφεται η διαδικασία με την οποία έγινε η δημιουργία των πινάκων που προτείνονται στην εργασία. Αρχικά, γίνεται εκλογή των διατομών των υποστυλωμάτων μελέτης και επιλέγονται οι διαμήκεις οπλισμοί που θα μελετηθούν για κάθε υποστύλωμα. Στη συνέχεια η διαδικασία περιγράφεται για μία διατομή υποστυλώματος με συγκεκριμένο διαμήκη οπλισμό, αποτελεί ωστόσο τη βασική μέθοδο μελέτης όλων των διατομών, ώστε να προκύψουν οι τελικοί πίνακες. Σε πρώτη φάση, λοιπόν, υπολογίζεται ο εγκάρσιος οπλισμός για τη διατομή. Εν συνεχεία, γίνεται ο υπολογισμός των τιμών αντοχής, ανηγμένης παραμόρφωσης και μέτρου ελαστικότητας των υλικών που χρησιμοποιούνται για τον σχεδιασμό της διατομής. Έπειτα, σχεδιάζεται η διατομή στο πρόγραμμα που χρησιμοποιείται και για την ανάλυσή της (section designer του SAP2000). Ακολούθως, εξάγονται τα αποτελέσματα και κατασκευάζονται οι πίνακες για τη διαστασιολόγηση. Στη συνέχεια, κατασκευάζονται οι πίνακες με τα στοιχεία παραμόρφωσης για το υποστύλωμα, ενώ ολοκληρώνοντας τη διαδικασία υπολογίζονται και καταγράφονται σε πίνακες τα στοιχεία για την αποφυγή πρόωρων διατμητικών αστοχιών λόγω ανακύκλισης καθώς και τα στοιχεία μεταβολής της δυσκαμψίας της διατομής του υποστυλώματος. Στο τέταρτο κεφάλαιο, λοιπόν, δίνονται οι ολοκληρωμένοι τελικοί πίνακες για κάθε περίπτωση μελέτης, που προκύπτουν φυσικά με συνεχείς επαναλήψεις της διαδικασίας που περιγράφεται στο τρίτο κεφάλαιο, επί των διαφόρων διατομών υποστυλωμάτων μελέτης. Στο πέμπτο κεφάλαιο, συνοψίζονται σύντομα τα αποτελέσματα και επισημαίνεται ο βασικός στόχος της εργασίας. Η μεταπτυχιακή εργασία ολοκληρώνεται με το έκτο κεφάλαιο, όπου επισημαίνονται οι βιβλιογραφικές πηγές που χρησιμοποιήθηκαν και για τις οποίες υπάρχουν όλες οι παραπομπές εντός του κειμένου της εργασίας
description: This postgraduate thesis presents tables for standard reinforced concrete column cross-sections, that contain data for the structural dimensioning of columns as well as data that could be used directly for non-linear analysis. In the first chapter, there is a brief recursion to the evolution of structural design from mid-18th century to nowadays. In the second chapter, there is bibliographical reference to components that are being examined in this thesis, based on the current Eurocodes that are in state in Greece for the design of structures, and also based on analytical models of other researchers or international structural design regulations. In the third chapter, we describe the procedure that was followed in order to produce the tables that are being proposed. At first, we selected the cross-sections of columns and also the different percentages of longitudinal reinforcing bars that were going to be examined. Afterwards, we describe the whole procedure for one single cross-section. This procedure though is repetitive and is the basic method with which the presented tables were produced. Firstly, we defined and calculated the exact crosswind reinforcing bars pattern. After that, we calculated the values for the strength, percentaged deformation and elastic modulus of the materials used to create the cross-section. Following that, we designed the cross-section using the section designer program (from SAP2000), that was also used for cross-section analyzing. Then, we recorded the data used for the structural dimensioning. Other data that were also recorded and calculated had to do with the non-linear deformation components of the column, the fluctuation of rigidity of the cross-section and also the shear strength capacity under cyclic loading of the column. All these data were used to produce the final proposed tables. So, in the fourth chapter, after repeating the described above procedure, we present the completed tables for all the column cross-sections examined. In the fifth chapter, we describe in short the results and the main goal of this thesis. Concluding the postgraduate thesis, in the sixth chapter, we number and present all the bibliographical sources that were used, which of course were always being quoted where needed